**363/2016. (X. 27.) Kgy. sz. határozat**

1. A Közgyűlés az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján hozzájárul ahhoz, hogy a Szombathelyi Bartók Béla Zeneiskola Alapítványa által 2016. december 2-4. között megrendezendő Országos Koncz János Hegedűverseny az önkormányzat 2016. évi költségvetéséről szóló 5/2016. (III.1.) önkormányzati rendelet 9/A. számú mellékletében található „Civil kezdeményezések megvalósítása” tételsor terhére 300.000,- forint összegű támogatásban részesüljön.

2. A Közgyűlés felhatalmazza a polgármestert a pénzeszköz-átadási megállapodás aláírására.

**Felelős:** Dr. Puskás Tivadar polgármester

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2016. december 31. (2. pont vonatkozásában)